open-index/open-wikipedia-markdown huggingface dataset:
ஆன்ட்-மேன் மற்றும் தி வாஸ்ப்

**ஆன்ட்-மேன் மற்றும் தி வாஸ்ப்** () என்பது 2018 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்தத் திரைப்படம் மார்வெல் காமிக்ஸ் பாத்திரங்களான ஸ்காட் லாங் / ஆண்ட் மேன் மற்றும் ஹோப் வான் டெய்ன் / வாஸ்ப் ஆகியவற்றை முக்கிய கதாப்பாத்திரமாகக் கொண்டு மார்வல் ஸ்டுடியோவால் என்ற நிறுவனம் தயாரித்துள்ளது.
   
மார்வெல் ஸ்டுடியோ தயாரித்த இப்படத்தை வால்ட் டிஸ்னி ஸ்டுடியோஸ் மோஷன் பிக்சர்ஸ் விநியோகித்தது. இது 2015 இல் வெளிவந்த ஆன்ட்-மேன் படத்தின் தொடர்ச்சியும் மார்வல் திரைப் பிரபஞ்சத்தின் இருபதாவது  திரைப்படமும் ஆகும். இந்தப் படம் பெய்டன் ரீட் இயக்கத்தில் பால் ருத், இவாஞ்சலீன் லில்லி, மைக்கேல் பெனா, வால்டன் கோகின்ஸ், பாபி கன்னவாலே, ஜூடி கிரேர், டி.ஐ., டேவிட் தஸ்ட்மால்ச்சியன், கன்னா ஜான்-காமன், ஆபீ ரைடர் போர்ட்சன், ராண்டால் பார்க், மிச்செல் பைபர், லாரன்ஸ் பிஷ்பர்ன்,  மைக்கேல் டக்ளஸ் போன்ற பலர் நடித்துள்ளனர்.

ஆன்ட்-மேன் மற்றும் தி வாஸ்ப் என்ற திரைப்படம் ஜூன் 25, 2018 இல் ஹாலிவுட்டில் உலக அளவில் வெளியிடப்பட்டது. ஜூலை 6, 2018 இல் அமெரிக்காவில் ஐமேக்ஸ் மற்றும் முப்பரிமாணத்தில் இல் வெளியானது. இந்தத் திரைப்படம் விமர்சன ரீதியாகவும் வணிக ரீதியாகவும் பெரும் வெற்றி பெற்றது. இப்படம் அதன் நகைச்சுவை மற்றும் நடிப்பிற்காக புகழ் பெற்றது, குறிப்பாக பால் ருத் மற்றும் இவாஞ்சலீன் லில்லி ஆகியோரின் நடிப்பு குறிப்பிடத்தக்க வகையில் அமைந்தது. இந்தத் திரைப்படம் உலகளாவிய ரீதியாக 622 மில்லியனுக்கும் மேல் வசூலித்தது.

## நடிகர்கள்
* பால் ருத் - ஸ்காட் லாங் / ஆண்ட் மேன்
* இவாஞ்சலீன் லில்லி - ஹோப் வான் டைன் / வாஸ்ப்
* மைக்கேல் பெனா - லூயிஸ்
* வால்டன் கோகின்ஸ் - சோனி புர்ச்
* பாபி கன்னவாலே - ஜிம் பாக்ஸ்டன்
* ஜூடி கிரேர் - மேகி
* டி.ஐ. - டேவ்
* டேவிட் தஸ்ட்மால்ச்சியன் - கர்ட் 
* கன்னா ஜான்-காமன் - அவா ஸ்டார் / கோஸ்ட்
* ஆபீ ரைடர் போர்ட்சன் - காசி
* ராண்டால் பார்க் - ஜிம்மி வூ
* மிச்செல் பைபர் - ஜேனட் வான் டைன்
* லாரன்ஸ் பிஷ்பர்ன் - பில் ஃபாஸ்டர்
* மைக்கேல் டக்ளஸ் - ஹாங்க் பிம்

## திரைப்படத்தின் வசூல்
ஆன்ட்-மேன் மற்றும் தி வாஸ்ப் திரைப்படம்&nbsp; அமெரிக்கா மற்றும் கனடாவில் $216.6 மில்லியன் டாலர்கள் மற்றும் மற்ற பிராந்தியங்களில் $406 மில்லியன் டாலர்கள் என உலகளவில் மொத்தம் $ 622.7  மில்லியன் வசூலித்தது. 2018 ஆம் ஆண்டின் பதினோராவது மிக அதிக வசூலை ஈட்டிய படமாக இது ஆனது.

## மேற்கோள்கள்

## வெளி இணைப்புகள்
* 

பகுப்பு:2018 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க மீநாயகன் திரைப்படங்கள்
பகுப்பு:அமெரிக்க அதிரடித் திரைப்படங்கள்
பகுப்பு:அமெரிக்க சாகச திரைப்படங்கள்
பகுப்பு:அமெரிக்க அறிபுனைத் திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
பகுப்பு:மார்வெல் திரைப் பிரபஞ்சம்: மூன்றாம் கட்டம்
பகுப்பு:ஐமேக்ஸ் திரைப்படங்கள்
பகுப்பு:தொடர் திரைப்படங்கள்
பகுப்பு:சான் பிரான்சிஸ்கோவில் படமாக்கப்பட்ட திரைப்படங்கள்
தோர்: ரக்னராக்

**தோர்: தி ரக்னராக்** () என்பது 2017 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்தத் திரைப்படம் மார்வெல் காமிக்ஸ் நிறுவனத்தின் வரைகதைகளில் தோன்றும் தோர் என்ற கதாபாத்திரத்தை மையமாகக் கொண்டு தைகா வைதிதி என்பவர் இயக்க கிறிஸ் ஹெம்ஸ்வர்த், டாம் ஹிடில்ஸ்டன், கேட் பிளான்சேட்,  இட்ரிசு எல்பா, ஜெப் கோல்ட்ப்ளம், டெஸ்சா தாம்ப்சன், கார்ல் அர்பன், மார்க் ருஃப்பால்லோ, அந்தோணி ஹோப்கின்ஸ் ஆகியோர் நடித்துள்ளனர்.

இப் படத்தை மார்வெல் ஸ்டுடியோஸ் என்ற நிறுவனம் தயாரிக்க வால்ட் டிஸ்னி ஸ்டுடியோஸ் மோஷன் பிக்சர்ஸ் என்ற நிறுவனம் மூலம் அக்டோபர் 10, 2017 ஆம் ஆண்டு உலகம் முழுவதும் வெளியானது. இது மார்வல் திரைப் பிரபஞ்சத்தின் பதினேழாம் படம் மற்றும் தோர் (2011) மற்றும் தோர்: த டார்க் வேர்ல்டு (2013) போன்ற திரைப்பட வரிசையில் மூன்றாவது திரைப்படம் ஆகும். இந்தத் திரைப்படம் உலகளாவிய ரீதியாக $854 மில்லியனுக்கும் மேல் வசூலித்தது. இந்த திரைப்படத்தின் நான்காவது பாகம் தோர்: லவ் அண்ட் தண்டர் என்ற பெயரில் 6 மே 2022 ஆம் ஆண்டு வெளியாவுள்ளது.

## கதை சுருக்கம்
இந்த திரைப்படத்தின் கதை வேற்றுக் கிரகத்தில் சிக்கிக்கொள்ளும் தோர், அங்கு ஹல்க் மற்றும் ஆஸ்கார்ட் நாட்டைச் சேர்ந்த வால்கெய்ரியுடன் இணைத்து தன் சகோதரி ஹெலாவை எப்படி வீழ்த்தி தன் உலகமான ஆஸ்கார்டையும் தன் மக்களையும் மீட்டெடுக்கிறான் என்பதுதான் கதை.

## நடிகர்கள்
* கிறிஸ் ஹெம்ஸ்வர்த் - தோர்
* டாம் ஹிடில்ஸ்டன் - லோகி
* கேட் பிளான்சேட் - கேலா
*  இட்ரிசு எல்பா - ஹைம்டால்
* ஜெப் கோல்ட்ப்ளம் - கிராண்ட்மாஸ்டர்
* டெஸ்சா தாம்ப்சன் - ஸ்கிராப்பர் 142 / வால்கெய்ரி
* கார்ல் அர்பன் - ஸ்கர்ஜ்
* மார்க் ருஃப்பால்லோ - புரூஸ் பேனர் / ஹல்க்
* அந்தோணி ஹோப்கின்ஸ் - ஒடின்

## திரைப்படத்தின் வசூல்
தோர்: ரக்னராக் அமெரிக்காவில் மற்றும் கனடாவில் $ 315.1 மில்லியன் வசூலித்தது, மற்ற பிராந்தியங்களில் 538.9 மில்லியன் டாலர்கள், என உலகளவில் மொத்தம் $ 854 &nbsp; மில்லியன் வசூலித்தது. நவம்பர் 3, 2017 வார இறுதியில், இப்படம் ஐமேக்ஸ் காட்சிகளில் இருந்து $ 25.4 மில்லியன் டாலர்கள் சம்பாதித்தது, நவம்பர் இறுதியில் டாக்டர் ஸ்ட்ரேஞ்ச் படத்தின் வசூலை விஞ்சிவிட்டது.

இப்படம் உலகளவில் $ 650.1 மில்லியனுக்கும் சம்பாதித்தது. இப்படம் தோர் (மொத்தம் $ 449.3 &nbsp; மில்லியன்) மற்றும் தோர்: த டார்க் வேர்ல்டு ($ 644.6 &nbsp; மில்லியன்) ஆகிய படங்களின் வசூலை அதன் மூன்றாவது வார இறுதிக்குள் முந்தியது.

இது 2017 ஆம் ஆண்டில் அதிக வசூல் ஈட்டிய படங்களில் ஒன்பதாவது இடத்தை பிடித்தது .

## மேற்கோள்கள்

## வெளி இணைப்புகள்
*  
*     
* 

பகுப்பு:2017 ஆங்கிலத் திரைப்படங்கள்
பகுப்பு:அமெரிக்க மீநாயகன் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
பகுப்பு:ஐமேக்ஸ் திரைப்படங்கள்
பகுப்பு:தொடர் திரைப்படங்கள்
பகுப்பு:மார்வெல் திரைப் பிரபஞ்சம்: மூன்றாம் கட்டம்
பகுப்பு:பழிவாங்குதல் குறித்தான திரைப்படங்கள்
பகுப்பு:அமெரிக்க நண்பர்கள் பற்றிய திரைப்படங்கள்
பகுப்பு:அமெரிக்க அதிரடித் திரைப்படங்கள்
பகுப்பு:அமெரிக்க நகைச்சுவை திரைப்படங்கள்
பகுப்பு:அமெரிக்க கற்பனை திரைப்படங்கள்
1999 ஒடிசா புயல்

**1999** **ஒடிசா புயல்** ( இந்திய வானிலை ஆய்வுத்துறை இட்ட பெயர் **BOB 06**, ) என்பது வட இந்திய பெருங்கடலில் உருவாகிய மிகப்பெரிய வெப்பமண்டல புயலாகும். இது  இப்பகுதியைத் தாக்கிய மிகவும் அழிவுகரமான புயலாக இருந்தது.

1999 &nbsp;ஒடிசா புயல் 25 அக்டோபர் அன்று அந்தமான் கடலில், புயலாக உருவாகியது. பின் மேற்கு-வட மேற்கு நோக்கி நகரத் துவங்கியப் புயல் தொடர்ந்ந்து வலு அடைந்துக் கொண்டே இருந்தது. பின் 28 அக்டோபர் அன்று சாதகமான சூழலில் மிகவும் தீவிரம் அடைந்து அதி தீவிரப் புயலாக உருமாறியது.

அடுத்த நாளில் 260 கீமீ / ம (160 மைல்/ம) வேகத்தில் காற்று வீசியது மற்றும் 912 பார் என குறைந்த அழுத்தம் பதிவானது. இப்புயல் ஒடிசாவில் அக்டோபர் 29 தேதி கரையைக் கடக்கத்தொடங்கியது. தொடர்ச்சியான நில பரவல் மற்றும் வறண்ட காற்று காரணமாக புயல் பலவீனம் ஆனது. புயல் நவம்பர் 4 இல் வங்காள விரிகுடாவில் மறைந்தது.

## தாக்கம்

### மியான்மர் மற்றும் பங்களாதேஷ்
மியான்மரில், 10  மக்கள் புயலில் கொல்லப்பட்டனர் மற்றும் 20,000 குடும்பங்கள் இடம்பெயர்ந்தன.

பங்களாதேஷின் தெற்கே கடந்து, 1999 ஒடிசா புயலின் வடக்குப் பகுதி நாடெங்கும் வீசியடித்தது. இப்புயலின் காரணமாக பங்களாதேஷில் இரண்டு பேர் இறந்தனர்.

### இந்தியா
ஒடிசா மாநிலத்தைத் தாக்கிய இப்புயல், 20ஆம் நூற்றாண்டில் ஒடிசாவைத் தாக்கிய மிக கடுமையானப் புயலாகும்.

ஒடிசாவின் பன்னிரெண்டு மாவட்டங்களில் அதிகமான பாதிப்புகள் ஏற்பட்டன. இம்மாவட்டங்களில் அத்தியாவசிய சேவைகள் முற்றிலும் பாதிக்கப்பட்டது. இவற்றில், ஜகத்சிங்பூரில் உள்ள இராஸ்மா மற்றும் குஜாங்க் ஊராட்சிகள் மிக மோசமாக பாதிக்கப்பட்டன.

புயல் காரணமாக மொத்தம், 12.9 மில்லியன் மக்கள் பாதிக்கப்பட்டுள்ளனர்; புயல் இறப்பு எண்ணிக்கை கணிசமாக மாறுபட்டன. இந்திய வானிலை ஆய்வுத் துறையின் படி சுமார் 9,887 &nbsp;இப்புயலில் கொல்லப்பட்டனர்,&nbsp;மேலும் 40 பேர்  காணாமல் போனவர்கள் மற்றும் 2,507 பேர் &nbsp; காயமடைந்தனர். இந்த மரணங்கள் பெரும்பாலானவை ஜகத்சிங்பூரில் நிகழ்ந்தன. இந்த மாவட்டத்தில் மட்டும் 8,119 &nbsp; கொல்லப்பட்டனர். EM-DAT பேரழிவு தரவுத்தளம் புயலில் 10,915 மக்கள் கொல்லப்பட்டனர் என்று குறிப்பிடுகிறது . இருப்பினும், மற்ற மதிப்பீடுகள் இறப்பு எண்ணிக்கை 30,000 ஆக உயர்ந்திருக்கக்கூடும் என்று தெரிவித்தது.  புயலின் விளைவுகள் 14,643  கிராமங்கள் மற்றும் 97 ஊராட்சி ஒன்றியங்களில் உள்ள 1.6 மில்லியன் வீடுகள்  சேதமடைந்தன . இப்புயலில் மட்டும் 2.5 &nbsp; மில்லியன் மக்கள் சிக்கிக்கொண்டு இருந்தனர். மொத்தமாக இந்த புயலினால் ஏற்பட்ட சேதத்தின் மதிப்பு  4.4444 பில்லியன் அமெரிக்க டாலர் என மதிப்பிட்டுள்ளனர்.

## வெளிநாடுகளின் பங்களிப்பு

## மேலும் காண்க

* கோனு புயல்  
* பைலின் புயல் 
* ஹூத் ஹுத் புயல்  
* 1977 ஆந்திரா பிரதேசப் புயல்  
* 1970 போலா சூறாவளி

## குறிப்புகள்

## வெளி இணைப்புகள்

* சேதம் புகைப்படங்கள் 
* CNN இலிருந்து சேதங்களின் வீடியோ 


பகுப்பு:இந்தியாவில் சூறாவளிகள்
பகாங் சுல்தான் அப்துல்லா

**பகாங் சுல்தான் அப்துல்லா** அல்லது **அல் சுல்தான் அப்துல்லா ரியாதுடின் அல் முசுதபா பிலா சா** ஆங்கிலம்: *Al-Sultan Abdullah Ri'ayatuddin Al-Mustafa Billah Shah;* ஜாவி: السلطان عبدالله رعاية الدين المصطفى بالله شاه الحاج ابن سلطان حاج احمد شاه المستعين بالله) மலேசிய நாட்டின் 16-வது பேரரசர் ஆவர். அதே வேளையில், இவர் பகாங் மாநிலத்தின் ஆறாவது சுல்தானும் ஆவர்.

2019 சனவரி 24-ஆம் தேதி, இவர் தன் தந்தைக்கு அடுத்தபடியாக பகாங் மாநிலத்தின் சுல்தான் பதிவியேற்றார். அதனைத் தொடர்ந்து 2019 சனவரி 31-ஆம் தேதி, மலேசியப் பேரரசராக பொறுப்பேற்றார்.

## ஆரம்ப வாழ்க்கை

இவர் பகாங் சுல்தான் அஜி அகமது ஷாவின் நான்காவது மகனாவார்.

### கல்வி
இவர் தன் ஆரம்பக் கல்வியை 1965-ஆம் ஆண்டு பகாங், கோலா லிப்பிஸ் நகரில் உள்ள கிளிபோர்ட் ஆரம்ப பள்ளியில் *(Clifford School)* தொடங்கினார். ஓராண்டுக்கு பின் பகாங், பெக்கான் அகமட் தேசியப் பள்ளியில் *(Sekolah Kebangsaan Ahmad)* தொடர்ந்து நான்கு ஆண்டுகளும்; அதன்பின் செயின்ட் தோமஸ் பள்ளியில் *(St. Thomas Primary School)* நான்கு ஆண்டுகளும் பயின்றார்.

1975-ஆம் ஆண்டில் இங்கிலாந்தில் உள்ள அல்டெகம் பள்ளியில் *(Aldenham School)* சேர்ந்தார். 1981-ஆம் ஆண்டு ஒற்செஸ்டெர் & குயின் எலிசபெத் *(Worcester College Queen Elizabeth College)* கல்லூரியில் அனைத்துலக மற்றும் அரசதந்திர உறவுமுறைக்கான பட்டம் பெற்றார்.

## பகாங்கின் சுல்தான்

2019-ஆம் ஆண்டு சனவரி 15-ஆம் தேதி 59 வயதில் சுல்தான் அப்துல்லா, நீண்ட காலமாக உடல்நிலை குறைவுற்றிருந்த அவரின் தந்தையார் சுல்தான் அஜி அகமது ஷாவிற்குப் பதிலாக பகாங்கின் ஆறாவது சுல்தானாகப் பிரகடனப் படுத்தப்பட்டார். பகாங் சுல்தானின் அதிகாரப்பூர்வ இல்லமான இஸ்தானா அபு பக்காரில் *(Istana Abu Bakar)* அந்தப் பதவியேற்பு விழா நடந்தது. சுல்தான் அப்துல்லாவின் ஆட்சிக் காலம் 2019-ஆம் ஆண்டு சனவரி 11-ஆம் தேதி தொடங்குகிறது.

பகாங்கின் சிம்மாசனத்திற்கு வந்தவுடன், **அல் சுல்தான் அப்துல்லா ரியாதுடின் அல் முசுதபா பிலா சா** *(Al-Sultan Abdullah Ri'ayatuddin Al-Mustafa Billah Shah)* எனும் பட்டப் பெயரை ஏற்றுக் கொண்டார். துங்கு அசிசா ஆமினா மைமுனா இசுகந்தரியா பிந்தி அல்மர்கும் சுல்தான் இசுகந்தர் அவர்களை *(Tunku Azizah Aminah Maimunah Iskandariah Binti Almarhum Sultan Iskandar)*, தம்முடைய அரசத் துணைவராக, 29 ஜனவரி 2019-இல் அறிவித்தார்.

## மலேசியப் பேரரசர் பொறுப்பு

2019 சனவரி 24-ஆம் தேதி, 251-ஆவது மலாய் ஆட்சியாளர்கள் மாநாட்டில் சுல்தான் அப்துல்லா பதினாறாம் **மலேசியா பேரரசராக** தேர்ந்தெடுக்கப்படடர். இவர் அரச பதவியைத் துறந்த முன்னாள் பேரரசர், கிளாந்தான் மாநிலத்தின் மன்னர் ஐந்தாம் முகமது *(Muhammad V of Kelantan)* என்பவருக்குப் பதிலாக இந்தப் பதவிக்கு தேர்வு செய்யப்பட்டார்.

இவரின் மகுடம் சூட்டும் விழா, 2019 சனவரி மாதம் 31-ஆம் தேதி, கோலாலம்பூர்  இஸ்தானா நெகாரா (Istana Negara), அரச மாளிகையில் நடைபெற்றது.

இந்த மகுடம் சூட்டும் விழா மற்ற மலாய் ஆட்சியாளர்களின் மேற்பார்வையில் நடைபெற்றது. இதே நிகழ்வில், பேராக் மாநிலத்தின் ஆட்சியாளர் சுல்தான் நசுரின் ஷா துணைப் பேரரசராகப் பதவி ஏற்றுக் கொண்டார்.

## பகாங் மாநில சுல்தான்கள்

## மேலும் காண்க
* மலேசிய மாநிலங்களின் தலைவர்கள்

## குறிப்புகள்

## மேற்கோள்கள்

பகுப்பு:மலேசிய அரசர்கள்
பகுப்பு:மலேசிய முசுலிம்கள்
பகுப்பு:வாழும் மக்கள்
பகுப்பு:1958 பிறப்புகள்
பகுப்பு:மலேசிய அரச குடும்பங்கள்
சோகோலேட்லைட்டு

**சோகோலேட்லைட்டு** *(Xocolatlite)* என்பது Ca2Mn4+2(Te6+O6)2 என்ற மூலக்கூற்று வாய்ப்பாட்டால் விவரிக்கப்படும் ஒரு சல்பேட்டுக் கனிமம் ஆகும். சாக்லேட்டு போன்ற தோற்றத்தை அளிப்பதால் இக்கனிமத்திற்கு அப்பெயர் சூட்டப்பட்டது. மெக்சிகோ நாட்டிலுள்ள சோனோரோ மாநிலத்தின் மோக்டிசுமா நகரின் லா பாம்போலா  தங்கச் சுரங்கத்தில் சோகோலேட்லைட்டு கண்டறியப்பட்டது. அமெரிக்க பழங்குடியினர் மொழியான நாகுவால் மொழியியில் சோகோலேட் என்பது கொக்கோ விதை, நீர், மிளகாய்ப் பொடி ஆகியவற்றைப் பயன்படுத்தி தயாரிக்கப்படும் ஒரு பானமாகும். இலக்கிய வழக்கத்தில் இதற்கு கசப்பு நீர் என்ற பொருள் தரப்படுகிறது. மேலும் இது சாக்லேட்டு என்ற சொல்லுக்குரிய  வேர் சொல்லாகவும் கருதப்படுகிறது. 
  
பன்னாட்டு கனிமவியல் சங்கம் சோகோலேட்லைட்டு கனிமத்தை Xoc என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:சல்பேட்டுக் கனிமங்கள்
பகுப்பு:ஒற்றைச்சரிவச்சுக் கனிமங்கள்
வையாகாம்

**வையாகாம்** (Viacom) திரைப்படம் மற்றும் தொலைக்காட்சியில் முதன்மையாக ஆர்வமுள்ள ஒரு அமெரிக்க பன்னாட்டு வெகுஜன ஊடக கூட்டு நிறுவனமாகும். வருவாய் அடிப்படையில் தற்போது உலகின் ஒன்பதாவது பெரிய ஊடக நிறுவனமாக உள்ளது, நியூயார்க் நகரில் தலைமையகம் உள்ளது. வியாகோமின் வாக்களிப்பு கட்டுப்பாட்டை பில்லியனர் சம்னர் ரெட்ஸ்டோன், ஆல் கட்டுப்படுத்தப்படும் ஒரு தனிப்பட்ட சொந்தமான நாடக நிறுவனமான தேசிய நகைச்சுவை, சிபிஎஸ் கார்ப்பரேஷன்.

இன்றைய விக்கியோம் அசல் நிறுவனத்தில் இருந்து ஒரு ஸ்பின்-ஆஃப் ஆனது, இது சிபிஎஸ் கார்ப்பரேஷன் என மறுபெயரிடப்பட்டது, பின்னர் டிசம்பர் 31, 2005 அன்று மறுபரிசீலனை செய்யப்பட்டது. பிந்தையது தற்போது மேலதிக வானொலி ஒலிபரப்பு, டிவி உற்பத்தி, சந்தா ஊதியத்தை கட்டுப்பாட்டில் வைத்திருக்கிறது. தொலைக்காட்சி, மற்றும் வெளியீட்டு சொத்துக்கள், முன்பு அசல் வியாகோமைச் சொந்தமானவை. வியாகோம் மீடியா நெட்வொர்க்ஸ் மற்றும் பாரமவுண்ட் பிக்சர்ஸ் ஆகியவற்றை உள்ளடக்கிய வயாக்ம் சுமார் 170 நெட்வொர்க்குகளை இயக்குகிறது, சுமார் 160 மில்லியன் நாடுகளில் கிட்டத்தட்ட 700 மில்லியன் சந்தாதாரர்களை அடைந்துள்ளது.

## மேற்கோள்கள்

பகுப்பு:ஊடகங்கள்
பகுப்பு:நிறுவனங்கள்
2019 இந்தியப் பொதுத் தேர்தலில் தேசிய ஜனநாயக கூட்டணி வேட்பாளர்களின் பட்டியல்

தேசிய ஜனநாயக கூட்டணி (தேஜகூ) என்பது பாரதிய ஜனதா கட்சி (பாஜக) தலைமையிலான இந்திய அரசியல் கட்சிகளின் கூட்டணி ஆகும். 2019 ஆம் ஆண்டின் இந்திய பொதுத் தேர்தலுக்கான தேசிய ஜனநாயக கூட்டணி வேட்பாளர்களின் பட்டியல் மக்களவைத் தொகுதி வாரியாக இங்கு தகவல்கள் கொடுக்கப்பட்டுள்ளது

இந்தியாவில் உள்ள இரண்டு பெரிய அரசியல் கட்சிகளில் பாஜக ஒன்று. மற்றொரு பெரிய அரசியல் கட்சி  இந்திய தேசிய காங்கிரசு ஆகும். தேசிய ஜனநாயக கூட்டணி அமைப்பதற்காக பல்வேறு கட்சிகளுடன் மற்றும் சுயேச்சை வேட்பாளர்களுடன் பஜக உடன்படிக்கை செய்து 29 மாநிலங்கள் மற்றும் 7 யூனியன் பிரதேசங்களில் பஜக 11 மாநிலங்களில் (அசாம், பீகார், ஜார்கண்ட், கர்நாடகா, கேரளா, மகாராஷ்டிரா, நாகலாந்து, பஞ்சாப், ராஜஸ்தான், தமிழ்நாடு மற்றும் உத்தரப் பிரதேசம்) மற்றும் ஒரு யூனியன் பிரதேசம் (புதுச்சேரி) பிராந்திய அரசியல் கட்சிகளின் உதவியுடன் இந்த தேர்தலை சந்திக்கிறது.

17வது மக்களவையை உருவாக்கும் அனைத்து 543 தொகுதிகளிலும் தேசிய ஜனநாயகக் கூட்டணி போட்டியிடுகிறது. தேசிய ஜனநாயக கூட்டணியில் பாஜக (437) தொகுதிகளில், சிவசேனா (23) தொகுதிகளில், அஇஅதிமுக (20) தொகுதிகளில், ஐக்கிய ஜனதா தளம் (17) தொகுதிகளில், சிரோமணி அகாலி தளம் (10) தொகுதிகளில் போட்டியிடும்  பெரிய கட்சிகள் ஆகும்.

### தொகுதி பங்கீடு:

## தமிழ்நாடு (39)
**குறிப்பு**

## ஆந்திரப் பிரதேசம் (25)
**குறிப்பு**

## குஜராத் (26)
**குறிப்பு**

## அருணாசலப் பிரதேசம் (2)
**குறிப்பு**

## கோவா (2)
**குறிப்பு**

## மிசோரம் (1)
**குறிப்பு**

## நாகலாந்து (1)
**குறிப்பு**

## மணிப்பூர் (2)
**குறிப்பு**

## சிக்கிம் (1)
**குறிப்பு**

## மேகாலயா (2)
**குறிப்பு**

## திரிபுரா (2)
**குறிப்பு**

## ஜார்கண்ட் (14)
**குறிப்பு**

## சத்தீஸ்கர்  (11)
**குறிப்பு**

## உத்தரப் பிரதேசம் (80)
**குறிப்பு**

## இமாச்சலப் பிரதேசம் (4)
**குறிப்பு**

## தெலுங்கானா (17)
**குறிப்பு**

## கர்நாடகம் (28)
**குறிப்பு**

## உத்தரகாண்ட் (5)
**குறிப்பு**

## ஜம்மு காஷ்மீர் (6)
**குறிப்பு**

## கேரளா (20)
**குறிப்பு**

## பஞ்சாப் (13)
**குறிப்பு**

## மகாராட்டிரம் (48)
**குறிப்பு**

## ஹரியானா (10)
**குறிப்பு**

## ஒரிசா (21)
**குறிப்பு**

## அசாம் (14)
**குறிப்பு**

## மேற்கு வங்காளம் (42)
**குறிப்பு**

## ராஜஸ்தான் (25)
**குறிப்பு**

## மத்திய பிரதேசம் (29)
**குறிப்பு**

## பீகார் (40)
**குறிப்பு**

## யூனியன் பிரதேச வாரியாக வேட்பாளர்கள்
**குறிப்பு**

### அந்தமான் மற்றும் நிக்கோபார் தீவுகள்(1)

### சண்டிகர் (1)

### தாத்ரா மற்றும் நகர் ஹவேலி (1)

### தாமன் மற்றும் திய்யூ (1)

### இலட்சதீவு (1)

### டில்லி (7)

### புதுவை  (1)

## மேற்கோள்கள்

தேசிய ஜனநாயக கூட்டணி
பகுப்பு:பாரதிய ஜனதா கட்சி
பகுப்பு:தமிழக தேர்தல் கூட்டணிகள்
சுவீட்டைட்டு

**சுவீட்டைட்டு** *(Sweetite)* என்பது Zn(OH)2.  என்ற பொது மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். பிரித்தானிய அருங்காட்சியகத்தின் கனிமக் காப்பாளர் யெசி மே சுவீட் (1901–1979) கண்டறிந்த காரணத்தால் கனிமத்திற்கு இப்பெயர் சூட்டப்பட்டது. கால்சைட்டு, பேலிகோர்சிகைட்டு, புளோரைட்டு, லித்தார்ச்சு, வெள்ளை ஈயம் எனப்படும் ஐதரோசுரசைட்டு, செருசைட்டு, ஆங்கிளசைட்டு, வுல்பிங்கைட்டு, அசோவெரைட்டு, கலீனா போன்ற கனிமங்களுடன் சேர்ந்து சுண்ணாம்புப் படுகைப்பாறைகளின் ஆக்சிசனேற்றம் செய்யப்பட்ட இழைகளில் சுவீட்டைட்டு தோன்றுகிறது .
 
படிகவியல்முறையின்படி கூறுவதென்றால் சுவீட்டைட்டு கனிமம் நாற்கோண வடிவத்தில் படிகமாகிறது எனலாம். அதாவது சமமற்ற நீளத்துடன் ஓர் அச்சும் சமமான நீளத்துடன் இரண்டு அச்சுகளும் இப்படிக வடிவில் இருக்கின்றன. இம்மூன்று அச்சுகளுக்கும் இடைப்பட்ட கோண அளவு 90 பாகைகளாகும். 4/எம் என்ற இடக்குழுவைக் கொண்ட கனிமமாக சுவீட்டைட்டு வகைப்படுத்தப்படுகிறது. சில படிகங்கள் அடிப்படை சமதள வடிவத்திற்கான  ஆதாரங்களைக் காட்டுகின்றன.  மேலும் சில படிகங்கள் தட்டை மேற்பரப்பு வடிவத்திற்கான ஆதாரங்களை வெளிப்படுத்துகின்றன . இரண்டு வகையான ஒளிவிலகல் மதிப்புகளை சுவீட்டைட்டு கனிமம் வெளிப்படுத்துகிறது. சாதாரண ஒளிக்கதிருக்கு 1.635 என்றும் அசாதாரண ஒளிக்கதிருக்கு 1.628 என்ற மதிப்பையும் சுவீட்டைட்டு படிகம் தருகிறது என ஒளியியல் கோட்பாடுகள் கூறுகின்றன . ஒளிவிலகல் எண் என்பது வெற்றிடத்தில் ஒளியின் திசைவேக மதிப்பை ஓர் ஊடகத்தில் ஒளியின் திசைவேக மதிப்பால் வகுத்தால் கிடைக்கும் மதிப்பு ஆகும். இம்மதிப்பிலும் சுவீட்டைட்டின் இரட்டை ஒளிப்பிரிகை 0.007 என கணக்கிடப்படுகிறது . ஒரு கனிமத்தின் வழியாக ஒளியைச் செலுத்தும்போது அவ்வொளி இரண்டாகப் சிதறடிக்கப்படும் நிகழ்வே இரட்டை ஒளிப்பிரிகை எனப்படும். சுவீட்டைட்டு கனிமம் 1.64 - 1.65 என்ற இரட்டை ஒளிப்பிரிகையைத் தருகிறது. கனிமத்தின்  ஒளிவிலகல் எண் மற்றும் அதைசுற்றியுள்ள ஊடகத்தின் ஒளிவிலகல் எண்களுக்கிடையிலான வித்தியாசத்தைக் கணக்கிட்டால் ஊடகத்தின் ஒளி அடர்த்தி அதிகம் என்பது இதன் பொருளாகும் .

இங்கிலாந்தின் தெர்ப்சையர் மாகாணத்தின் அசோவருக்கு அருகிலுள்ள மில்டவுனிலிருந்து 200-300 மீட்டர் வடகிழக்கில் அமைந்துள்ள சுண்ணாம்புக்கல் கற்சுரங்கத்தில் சுவீட்டைட்டு பெருவாரியாகக் கிடைக்கிறது . 

## மேற்கோள்கள்

பகுப்பு:ஐதராக்சைடு கனிமங்கள்
பகுப்பு:துத்தநாகக் கனிமங்கள்
பகுப்பு:நாற்கோணவமைப்புக் கனிமங்கள்
யோசு கட்டுகாரன்

**யோசு கட்டுகாரன்** (*Jose Kattukkaran*; 1931/1932 – 5 மே 2024) என்பவர் ஒர் இந்திய அரசியல்வாதி ஆவார்.  யோசு இந்திய தேசிய காங்கிரசு கட்சியைச் சேர்ந்தவர்.கேரள மாநிலத்திலுள்ள திருச்சூர் மாவட்டத்தின் முதல் மாநகராட்சி மேயர் ஆவார். இவர் 2001 ஆம் ஆண்டு அக்டோபர் 5 ஆம் தேதி திருச்சூர் மாநகராட்சி ஆரம்பித்த நாள் முதல் 2004 ஆம் ஆண்டு ஏப்ரல் 3 ஆம் தேதி வரை மேயராக பதவியில் இருந்தார்.
## மேற்கோள்கள்

பகுப்பு:2024 இறப்புகள்
பகுப்பு:கேரள அரசியல்வாதிகள்
பகுப்பு:இந்திய அரசியல்வாதிகள்
பெத்தசிகரலப்பள்ளி

**பெத்தசிகரலப்பள்ளி** (Peddasigaralapalli) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு,  உட்பட்ட  ஒரு வருவாய் கிராமம் ஆகும்.

## மக்கள்வகைப்பாடு
இந்த ஊரானது ஒசூரில் இருந்து 37 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 37 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  841  வீடுகள் உள்ளன. கிராமத்தின் மொத்த மக்கள் தொகையானது 3,928  ஆகும். இதில் ஆண்கள் எண்ணிக்கை  2,025, பெண்களின் எண்ணிக்கை 1,903 என உள்ளது. 

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
போடூர், சூளகிரி வட்டம்

**போடூர்** (PODUR) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு,  உட்பட்ட  ஒரு வருவாய் கிராமம் ஆகும்.

## மக்கள்வகைப்பாடு
காமன்தொட்டி ஊராட்சிக்கு உட்பட்ட இந்த ஊரானது சூளகிரியில் இருந்து 13 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 28 கிலோமீட்டர் தொலைவிலும், மாநிலத் தலைநகரான சென்னையில் இருந்து 278 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  107  வீடுகள் உள்ளன. கிராமத்தின் மொத்த மக்கள் தொகையானது 481 ஆகும். இதில் ஆண்கள் எண்ணிக்கை  222, பெண்களின் எண்ணிக்கை  259 என உள்ளது. மக்களின் கல்வியறிவு விகிதமானது   53.2% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
செண்டு

**செண்டு** (Chentu) என்பது ஒரு வளைந்த குச்சியைப் போல உள்ள ஒரு ஆயுதமாகும். இது சிவன், நந்தி தேவர், ஐயனார், கிருட்டிணன் ஆகியோருக்கு உரிய ஆயுதமாகும். இந்த ஆயுதத்தின் பெயரான செண்டு என்பது ஒரு தமிழ் சொல்லாகும். இந்த ஆயுதமானது தென்னிந்தியாவில் குறிப்பாக தமிழ்நாட்டில் உள்ள இந்துக் கோயில் சிற்பங்களில் காணப்படுகிறது. 
## தமிழ் இலக்கியங்களில்
உக்கிரபாண்டியனுக்கு சிவன் செண்டு ஆயுதத்தை வழங்கியதாகவும், செறுக்குற்ற மேரு மலையை பாண்டியன் அந்த ஆயுததத்தால் அடித்து அதன் செறுக்கை நீக்கினான் என்று திருவிளையாடல் புராணத்தின் *[[மேருவைச் செண்டாலடித்த படலம்|செண்டால் அடித்த படலத்தில்]]* குறிப்பிடப்பட்டுள்ளது.

கரிகால் சோழன் வடக்கே படையெடுத்துச் சென்று வென்று, இமயத்தைச் செண்டால் அடித்தது, புலி பொறித்ததான் என்று சிலப்பதிகாரத்தில் குறிப்பிடப்பட்டு உள்ளது.
## குறிப்புகள்

பகுப்பு:இந்து தொன்மவியல் ஆயுதங்கள்
பகுப்பு:இந்திய ஆயுதங்கள்
பகுப்பு:இந்திய கைகலப்பு ஆயுதங்கள்
நாஜ்மோ

***நாஜ்மோ*** என்பது செக் குடியரசின் தென் மொராவியப் பகுதியில் உள்ள ஒரு பெரிய நகரமாகும். இது நாஜ்மோ மாவட்டத்தின் நிர்வாக தலைநகரமாக உள்ளது. தென்மேற்கு மொராவியாவின் வரலாற்று மற்றும் கலாச்சார மையம் இது.

## நிலவியல்
இடது|thumb| நாஜ்மோ கோட்டை
இந்த நகரம் தென் மொராவியாவின் தலைநகரான பிர்னோவிலிருந்து 55 கிலோமீட்டர் தொலைவில் உள்ளது. நாஜ்மோ தாயா நதியின் கரையில் அமைந்துள்ளது. இந்நகரம் ஆஸ்திரியா நாட்டின் எல்லை அருகே அமைந்துள்ளது.

## இரட்டை நகரங்கள் - சகோதரி நகரங்கள்
நாஜ்மோவின் இரட்டையர் நகரங்கள்:

*நோவெ ஜாம்கி, ஸ்லோவாகியா 
*ரூசினோவ், ஸ்லோவாக்கியா 
*ஸ்ட்ரெஜ்காம், போலந்து 
* பொன்டாஸீவ், இத்தாலி 
* டார்காவ், ஜெர்மனி 
* ரெட்ஸ், ஆஸ்திரியா 
* மகார்ஸ்கா, குரோஷியா

## குறிப்புகள்

## ஆதாரங்கள்

* "தி நாஜ்மோ நகரம்" . நாஜ்மோ நகரம் . மீட்டெடுக்கப்பட்டது ஆகஸ்ட் 12, 2010 . 
* செக் புள்ளிவிவர அலுவலகம்: நகராட்சிகளில் மக்கள் தொகை எண்ணிக்கை (ஜனவரி 1, 2016).

பகுப்பு:Coordinates on Wikidata
பகுப்பு:செக் குடியரசு
பட்டாகுருபரப்பள்ளி

**பட்டாகுருபரப்பள்ளி** (PATTAGURUBARAPALLI) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு,  உட்பட்ட  ஒரு வருவாய் கிராமம் ஆகும்.

## அமைவிடம்
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 37 கிலோமீட்டர் தொலைவிலும், மாநிலத் தலைநகரான சென்னையில் இருந்து 292 கிலோமீட்டர் தொலைவிலும் உள்ளது.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
ஆப்கானித்தான் தேசிய துடுப்பாட்ட அணி தலைவர்கள் பட்டியல்

இப்பட்டியல் ஆப்கானித்தான் தேசிய துடுப்பாட்ட அணி தலைவர்கள்களாக இருந்தவர்களின் பட்டியலாகும். இதில் ஐசிசி உலக கோப்பை அணி, இளையோர் அணி எனப்படும் 19 வயதினர்க்கு உட்பட்ட அணி மற்றும் ஆப்கானித்தானின் ஒரு நாள் போட்டி அணி ஆகியவற்றின் தலைவர்கள் அடங்குவர். 

## தேர்வுத் துடுப்பாட்ட அணித் தலைவர்கள்
இப்பட்டியல் தேர்வுத் துடுப்பாட்டப் போட்டிகளில் ஆப்கானித்தான் துடுப்பாட்ட அணியின் தலைவராக உள்ள துடுப்பாட்ட வீரர்களின் பட்டியல் ஆகும்.   

## ஒருநாள் சர்வதேசப் போட்டிகள்
ஏப்ரல் 19, 2009 அன்று ஆப்கானிஸ்தான் தனது முதல் ஒருநாள் போட்டியை விளையாடியது. 

## பன்னாட்டு இருபது20 போட்டிகள்
ஆப்கானிஸ்தான் தங்கள் முதல் டி 20 ஐ 2010 பிப்ரவரி 1 அன்று விளையாடியது. 

## ஐசிசி துடுப்பாட்ட உலக கோப்பை தகுதிப் போட்டிகள்
ஆப்கானிஸ்தான் 2009இல் துடுப்பாட்ட உலகக் கோப்பைத் தகுதிப் போட்டியில் பங்கேற்றது. 

## குறிப்புகள்


## வெளி இணைப்புகள்

*  
*  
*  
*  
*
பகுப்பு:துடுப்பாட்ட அணி தலைவர்கள் பட்டியல்
நேபாளத் தேசிய துடுப்பாட்ட அணி தலைவர்கள் பட்டியல்

இப்பட்டியல் நேபாளத் தேசிய துடுப்பாட்ட அணி தலைவர்கள்களாக இருந்தவர்களின் பட்டியலாகும். இதில் ஐசிசி உலக கோப்பை அணி, ஜூனியர் அணி எனப்படும் 19 வயதினர்க்கு உட்பட்ட அணி மற்றும் நேபாளத்தின் ஒரு நாள் போட்டி அணி ஆகியவற்றின் தலைவர்கள் இதில் அடங்குவர். 

## ஒரு நாள் சர்வதேசப்  போட்டி
நேபாளம் அவர்களது முதல் ஒருநாள் போட்டியை ஆகஸ்ட் 1, 2018 அன்று விளையாடியது.  

## டி 20 சர்வதேசப் போட்டி
மார்ச் 14, 2014 அன்று நேபாளம் தனது முதல் டி 20 போட்டியில் பங்கேற்றது.  

## ஐசிசி கோப்பை
நேபாளம் 2001 போட்டியில் ஐசிசி கோப்பையில் பங்கேற்றது. 

## குறிப்புகள்

## வெளி இணைப்புகள்

* கிரிக்இன்போ

பகுப்பு:நேபாளத்தில் விளையாட்டு
பகுப்பு:துடுப்பாட்ட அணி தலைவர்கள் பட்டியல்
ஆப்கானித்தான் ஒரு நாள் போட்டி குச்சக்காப்பாளர்கள் பட்டியல்

இது **[[ஆப்கானித்தான் துடுப்பாட்ட அணி|ஆப்கானிஸ்தான்]] [[ஒருநாள் பன்னாட்டுத் துடுப்பாட்டம்|ஒருநாள் துடுப்பாட்டப்]] போட்டிகளில்** விக்கெட் கீப்பர்களாக இருந்தவர்களின் காலவரிசை பட்டியல் ஆகும் .   

## குறிப்புகள்

## வெளி இணைப்புகள்

* விக்கெட் கீப்பர்கள் ஒருநாள் சர்வதேசப் போட்டிகள் 
பகுப்பு:குச்சக் காப்பாளர்கள்
*
பெர்முடா ஒரு நாள் போட்டி குச்சக்காப்பாளர்கள் பட்டியல்

இது **[[பெர்மியூடா துடுப்பாட்ட அணி|பெர்முடா]]** ஒருநாள் **குச்சக்காப்பாளர்களின்** காலவரிசை பட்டியல் . 

## குறிப்புகள்

## வெளி இணைப்புகள்

* விக்கெட் கீப்பர்கள் ஒருநாள் சர்வதேசப் போட்டிகள்

பகுப்பு:பெர்முடா
எம். பி. அச்சுதன்

**எம். பி. அச்சுதன்** (*M P Achuthan*) என்பவர் ஒர் இந்திய அரசியல்வாதி ஆவார். இவர் கோழிக்கோடு மாவட்டத்தில் உள்ள  வைக்காலசேரி என்னும் ஊரில் 1949 ஆம் ஆண்டு சனவரி 8 ஆம் தேதி பிறந்தார்.  எம். பி. அச்சுதன் கேரள மாநிலங்களவை உறுப்பினராக 2009 ஆம் ஆண்டு முதல் 2015 ஆண்டு வரை பணியாற்றினார். இவர் இந்தியப் பொதுவுடைமைக் கட்சி உறுப்பினர் ஆவார்.
## மேற்கோள்கள்

பகுப்பு:1949 பிறப்புகள்
பகுப்பு:இந்திய அரசியல்வாதிகள்
பகுப்பு:வாழும் மக்கள்
பகுப்பு:கேரள அரசியல்வாதிகள்
பகுப்பு:கேரளத்தைச் சேர்ந்த இந்தியப் பொதுவுடைமைக் கட்சி அரசியல்வாதிகள்
கேரள காங்கிரசு (தாமசு)

**கேரள காங்கிரசு (தாமசு)** *Kerala Congress (Thomas)* கேரள காங்கிரசு கட்சியில் இருந்து பிளவுபட்ட அரசியல் கட்சிகளில் ஒன்று ஆகும். பி. சி. தாமசு இந்த கட்சியின் தலைவர் ஆவார்.
## கூட்டணி
தாமசு பாஜக தலைமையிலான தேசிய ஜனநாயக கூட்டணியுடன் (தேஜகூ) உடன்படிக்கை செய்து கூட்டணி அமைத்துக் கொண்டார். 2015 ஆம் ஆண்டு ஸ்கரியா தாமசு மூலம் தாமசு தலைவராக தேர்ந்தெடுக்கப்பட்டார்.

## மேற்கோள்கள்

பகுப்பு:கேரள அரசியல் கட்சிகள்
பகுப்பு:இந்திய அரசியல் கட்சிகள்
ஏ. ஏ. அசீசு

**ஏ. ஏ. அசீசு** *(A.A. Aziz)* என்பவர் ஓர் இந்திய அரசியல்வாதி ஆவார். இவர் புரட்சிகர சோசியலிசக் கட்சியைச் சேர்ந்தவர். ஆசிசு கேரள சட்டமன்றம் தேர்தலில் இரவிபுரம் தொகுதியில் 2012 ஆம் ஆண்டு தேர்தலில் போட்டியிட்டு சட்டமன்ற உறுப்பினர் ஆனார். மேலும் இவர் கேரள மாநிலக் புரட்சிகர சோசியலிசக் கட்சி குழுச் செயலாளராக 2012 ஆம் ஆண்டு தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:கேரள அரசியல்வாதிகள்
கணபதி தாசர் நெஞ்சறி விளக்கம்

**நெஞ்சறி விளக்கம்** என்பது கணபதி தாசர் என்னும் சித்தரால் இயற்றப்பட்ட நூல். இந்நூலில் காப்புச் செய்யுள் ஒன்றும், நெஞ்சு அறியவேண்டிய நெஞ்சறி விளக்கப் பாடல்கள் 100-ம், நூற்பயன் பற்றிக் கூறும் பாடல்கள் மூன்றும் - ஆக 104 பாடல்கள் உள்ளன. எல்லாப் பாடல்களும் விருத்தம் என்னும் யாப்பு வகையைச் சேர்ந்தவை. பாடல் அடிகள் ஐந்து சீர்கள் கொண்டவை. இதனை "நெடிலடி" என்பர்.

எல்லாப் பாடல்களும் தன் நெஞ்சைத் தானே கேட்டுக்கொள்ளும் பாடல்களாக உள்ளன. 
சித்தி தரும் சித்துக் கருத்துக்கள் எளிய உவமைகளால் உணர்த்தப்படுகின்றன.

## எடுத்துக்காட்டு
காண்பதும் அழிந்து போகும் காயமும் அழிந்து போகும்
ஊண் பொருள் அழிந்து போகும் உலகமும் அழிந்து போகும்
பூண்பணி நாகை நாதர் பொற்பதம் அழியாது என்று
வீண் பொழுதினைப் போக்காமல் வெளிதனில் ஒளிபார் நெஞ்சே 

வீட்டிருள் போகவென்றே விளக்கினை ஏற்றி வைத்தால்
வீட்டிருள் எங்கே போச்சு விளக்கு ஒளி எங்கே போச்சு
கூட்டினில் நடஞ்செய் ஈசன் குறிப்பு அறியாமல் நீதான்
நாட்டினில் அலைந்தாய் நாகை நாதரை வணங்கு நெஞ்சே 

ஏட்டிலே எழுதும் நூல்கள் எத்தனை படித்தும் நீ தான்
காட்டிலே எறிந்த திங்கள் கானலில் சலம் போலானாய்
நாட்டிலே தெய்வமென்று நடந்து அலையாமல் உன்றன்
கூட்டினில் நாகை நாதர் குறிப்பறிந்து உணர்வாய் நெஞ்சே 

## இவர் கூறும் சில சித்துகள்
*தன்னை விரும்பும் கணவன், அவனை விரும்பும் மனைவி - ஆகியவர்கள் போலக் குரவனாகிய குரு சொன்னதைக் கேட்டு நடந்தால் நாகைநாதன் சிவன் நடனமாடும் சிலம்பொலியைக் கேட்கலாம். 
* குளத்தில் பளிங்கு போன்று தெளிவாக இருக்கும் நீரைப் பாசி மறைப்பது போல களங்கமற்ற புத்தியைக் காமம் மறக்கும்.
*கண்ணாடியில் தெரிவது காரண உருவம். அதுபோல உடம்பு மூலாதாரமாகிய கருமய்யத்தின் காரண உருவம். குரு மூலாதாரம் போன்றவர். இந்த விளக்கொளி அறிவைக் கொண்டு விண்ணைப் பார்க்க வேண்டும். 

## மேற்கோள்கள்

பகுப்பு:சித்தர் பாடல்கள்
பாரத தர்ம ஜன சேனா

**பாரத தர்ம ஜன சேனா** (**BDJS**) இந்தியாவின் கேரளா மாநிலத்தில் இயங்கும் ஒரு அரசியல் கட்சி ஆகும். துஸ்கர் வெள்ளப்பள்ளி என்பவரால் ஆரம்பிக்கப்பட்டு நடத்தப்படும் கட்சி ஆகும்.
## நோக்கம்
பாரத தர்ம ஜன சேனா கேரளா மாநிலத்தில் வாழும் ஈழவர் மற்றும் திய்யா மக்களின் வாழ்க்கை தரம் உயர்வும் அவர்களின் அரசியல் பிரதிநிதித்துவம் பெறவும் கட்சியின் முதன்மையான கொள்கையாக கொண்டு இயங்குகிறது.
## கூட்டணி
2016 ஆம் ஆண்டு முதல் பாரத தர்ம ஜன சேனா பாஜக தலைமையிலான தேசிய ஜனநாயக கூட்டணியுடன் (தேஜகூ) உடன்படிக்கை செய்து கூட்டணி அமைத்துக் கொண்டது.

## மேற்கோள்கள்

பகுப்பு:கேரள அரசியல் கட்சிகள்
பகுப்பு:இந்திய அரசியல் கட்சிகள்
சவுக்கு (ஆயுதம்)

**சவுகு** (Savuku , மலாய் : *sauku)* என்பது சாட்டையைக் குறிப்பிடும் ஒரு தமிழ்ச் சொல்லாகும். சவுக்கானது பாரம்பரியமாக  கைகளில் ஏந்தி  சண்டையிடப் பயன்படுத்தப்பட்ட ஒரு ஆயுதமாகும். இதைக் கொண்டு சண்டையிட இந்திய தற்காப்புக் கலைகளில்  குறிப்பாக சிலம்பம் மற்றும் களரிப்பயிற்று ஆகியவற்றில் பயிற்றுவிக்கப்பட்டிருக்கிறது. அதேபோல  இந்தோ-மலாய் சிலட் தற்காப்புக் கலையிலும் பயிற்றுவிக்கப்பட்டிருக்கிறது. *சிலம்பக் கலையில்* சாட்டை நுணுக்கங்களானது *சவுக்கு அடி* என்றும் அழைக்கப்படுகின்றது. இவை பொதுவாக நடுவொலிப்பியில் நிகழ்த்துகின்றனர்.

## மேலும் காண்க

* சிலம்பம் 
* களரிப்பயிற்று

## குறிப்புகள்

## வெளி இணைப்புகள்

* Iconography of southern India Gabriel Jouveau-Dubreuil P. Geuthner, 1937 -Art -135 pages

பகுப்பு:இந்திய ஆயுதங்கள்
பகுப்பு:இந்திய கைகலப்பு ஆயுதங்கள்
நமீபியா தேசிய துடுப்பாட்ட அணி தலைவர்கள் பட்டியல்

நமீபியா அணியின் தலைவராக இருந்தவர்களின் பட்டியல் இது.  இதில் ஐசிசி உலக கோப்பை அணி, ஜூனியர் அணி எனப்படும் 19 வயதினர்க்கு உட்பட்ட அணி மற்றும் நமீபியாவின் ஒரு நாள் போட்டி அணி ஆகியவற்றின் தலைவர்கள் இதில் அடங்குவர்.  

## ஒருநாள் சர்வதேசப் போட்டிகள்
பிப்ரவரி 10, 2003 அன்று நமீபியா அவர்களின் முதல் ஒருநாள் போட்டியை விளையாடியது . 

## ஐசிசி  டிராபி
நமீபியா அணி 1993/94 ஐசிசி டிராபி தொடரில் விளையாடியது 

## வெளி இணைப்புகள்

* கிரிக்இன்போ 
* நமீபியாவின் ஐசிசி டிராபி கிரிக்கெட் காப்பகங்களில் கேப்டன்கள்  
* நிக்கிபியாவின் கீழ் 19 கிரிக்கெட் வீரர்கள் கிரிக்கெட் காப்பகத்தில்  
பகுப்பு:நமீபியா
பகுப்பு:துடுப்பாட்ட அணி தலைவர்கள் பட்டியல்
வடோதரா துடுப்பாட்ட அணி

**வடோதரா துடுப்பாட்ட அணி (**The Baroda cricket team ) என்பது வடோதரா சார்பாக உள்ளூர்ப் போட்டிகளில் விளையாடக்கூடிய இந்திய உள்ளூர் அணி ஆகும். இதன் உள்ளூர் மைதானம்மோதி பா அரங்கமாகும். இந்த அணி ரஞ்சிக் கோப்பை தொடர்களில் வெற்றிகரமான அணிகளில் ஒன்றாகக் கருதப்படுகிறது.

## ரஞ்சிக் கோப்பையில் செயல்பாடு

## பயிற்சியாளர்கள்

* தலைமைப் பயிற்சியாளர் - ஜேக்கப் மார்ட்டின்
* உதவிப் பயிற்சியாளர்- ஹிமான்ஷு ஜாதவ்  
## பிரபலமான வீரர்கள்

* இர்பான் பதான்
*அம்பதி ராயுடு
## சான்றுகள்

## வெளியிணைப்புகள்
* அதிகாரப்பூர்வ வலைத்தளம் 
* பரோடா துடுப்பாட்ட அணி  கிரிக்பஸ்சில்
* உள்ளூர் துடுப்பாட்ட அணிகளின் வரலாறு
பகுப்பு:இந்திய முதல் தரத் துடுப்பாட்ட அணிகள்
பகுப்பு:துடுப்பாட்ட அணிகள்
அதிக வசூல் செய்த இந்தியத் திரைப்படங்களின் பட்டியல்

**அதிக வசூல் செய்த இந்தியத் திரைப்படங்களின் பட்டியல்** என்பது இந்தியத் திரைப்படத்துறையில் அதிக வருவாய் பெற்ற திரைப்படங்களின் பட்டியல் ஆகும். இப்பட்டியல் அதிகாரப்பூர்வமானத் தகவல்களைக் கொண்டு மட்டுமே உருவாக்கப்பட்டுள்ளது அதிக வசூல் பெற்ற திரைப்படங்கள்  பாலிவுட் என்று அழைக்கப்படும் இந்தி மொழி திரைப்படத்துறையின் பிரதான திரைப்படங்களாகவே உள்ளன. 2014 ஆம் ஆண்டின் படி மொழி வாரியாக பாலிவுட் திரைப்படங்கள் 43 சதவீதம் வசூல் ரீதியாக வருவாய் ஈட்டியது. தமிழ்த் திரைப்படத்துறை மற்றும் தெலுங்குத் திரைப்படத்துறை 36 சதவீத வருவாய் ஈட்டியது. இதர மொழி திரைப்படங்கள் 21% பெற்றுள்ளன. இந்தியாவில் அதிகவசூல் செய்த திரைப்படங்களின் பட்டியல்

## மொத்த உலகளாவிய வசூலின் புள்ளிவிவரங்கள்
இந்தப் பட்டியல் இந்தியாவின் முதல் 25 இடங்களைப் பெற்ற அதிக வசூல் செய்த படங்களின் பட்டியல் ஆகும். 

## இந்திய மொழிகளில் அதிக வசூல் செய்த திரைப்படங்கள்

### தமிழ்

## மேற்கோள்கள்

+
இந்தியத் திரைப்படங்களின் பட்டியல்
விக்லன்டைட்டு

**விக்லன்டைட்டு** *(Wiklundite)* என்பது Pb2(Mn2+,Zn)3(Fe3+,Mn2+)2(Mn2+,Mg)19(As3+O3)2(Si,As5+O4)6(OH)18Cl6  என்ற மூலக்கூற்று வாய்ப்பாட்டால் விவரிக்கப்படும் ஓர் அரிய ஆர்சனைட்டு-சிலிக்கேட்டு அணைவுக் கனிமம் ஆகும். மிக நீண்ட அலகுக்கூடு அளபுருக்களால் இக்கனிமம் அடையாளப்படுத்தப்படுகிறது. சுவீடன் நாட்டில் பல அரிய கனிமங்களின் தாயகமான  லங்பன் என்ற இடத்தில் விக்லன்டைட்டும் காணப்படுகிறது. 

பன்னாட்டு கனிமவியல் சங்கம் விக்லன்டைட்டு கனிமத்தை Wik என்ற குறியீட்டால் அடையாளப்படுத்துகிறது.   

## பிற கனிமங்களுடன் தொடர்பு

விக்லன்டைட்டு கனிமத்தின் கட்டமைப்பு தனித்தன்மை மிக்கது ஆகும். கிட்ட்த்தட்ட இதைப்போன்ற  வேதியல் அடையாளங்களுடன் கூடிய இரும்பு மற்றும் மாங்கனீசு தனிமங்கள் இல்லாத மற்றொரு கனிமம் இரெரோயிட்டு கனிமம் ஆகும் .

## மேற்கோள்கள்

பகுப்பு:சிலிக்கேட்டு கனிமங்கள்
பகுப்பு:ஆர்சனேட்டு கனிமங்கள்
பகுப்பு:ஈயக் கனிமங்கள்
பகுப்பு:மாங்கனீசு கனிமங்கள்
பகுப்பு:இரும்புக் கனிமங்கள்
பகுப்பு:முக்கோணவமைப்புக் கனிமங்கள்
சாமனப்பள்ளி

**சாமனப்பள்ளி** (SAMMANAPALLI) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு,  உட்பட்ட  ஒரு வருவாய் கிராமம் ஆகும்.

## மக்கள்வகைப்பாடு
இந்த ஊரானது சூளகிரியில் இருந்து 7 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 33 கிலோமீட்டர் தொலைவிலும், மாநிலத் தலைநகரான சென்னையில் இருந்து 293 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  721  வீடுகள் உள்ளன. கிராமத்தின் மொத்த மக்கள் தொகையானது 3198 ஆகும். இதில் ஆண்கள் எண்ணிக்கை  1635, பெண்களின் எண்ணிக்கை 1563 என உள்ளது. மக்களின் கல்வியறிவு விகிதமானது   51.7% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
## ஊரில் உள்ள கோயில்கள்
* சாமனப்பள்ளி உத்தம கரகம் கோயில்
* சாமனப்பள்ளி வீரபத்ர சாமி கோயில்
* சாமனப்பள்ளி திம்மராயசாமி கோயில்
## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
நீவா ஆறு

**நீவா ஆறு** அல்லது **பொன்னை ஆறு** என்பது பாலாற்றின் துணை ஆறாகும். இந்த ஆறானது ஆந்திரப் பிரதேசத்தின், சித்தூர் மாவட்டம், சேசாசலம் வனப்பகுதியில் தோன்றுகிறது. அங்கிருந்து 83 கிலோமீட்டர் தூரத்தைக் கடந்து தமிழ்நாட்டின், வேலூர் மாவட்டம், காட்பாடி வட்டம் ஆந்திர எல்லையான பொன்னை என்ற இடத்தை வந்தடைகிறது. அங்கிருந்து திருவல்லம் வழியாக பாய்ந்து மேல்விஷாரம் அருகே பாலாற்றில் கலக்கிறது.  

இந்த ஆற்றின் குறுக்கே மேல்பாடி என்ற இடத்தில் தடுப்பணை கட்டப்பட்டுள்ளது. இந்தத் தடுப்பணையில்யில் தேக்கப்படும் நீரை கால்வாய்கள் வழியாக கொண்டு சென்று, வேலூர் மாவட்டம், திருவள்ளூர் மாவட்டங்களில் உள்ள 129 ஏரிகளை நிரப்பி அப்பகுதிகளை வளப்படுத்தியது. பல்வேறு சூழல்களால் இந்த ஆறு 30 ஆண்டுகளாக வறண்டு காணப்படுகிறது. 
## பரவலர் பண்பாட்டில்
பென்னை என்கிற நீவா நதியால் மூன்று போகம் விளைச்சலோடு வாழ்ந்த உழவர் பெருமக்களின் நிலங்களை பல்வேறு வாக்குறுதிகளை அளித்த அரசானது சிப்காட் தொழிறாசலை வளாகங்களுக்காக கையகப்படுத்துகிறது. தொழில் வளர்ச்சி என்ற பெயரில் எடுக்கப்படும் இந்த நடவடிக்கைகளால் உழவர்களின் வாழ்வும், ஆறும் பலியாவதை *நீவா நதி* என்ற பெயரில் எழுத்தாளர் கவிப்பித்தன் புதினமாக எழுதியுள்ளார்.  
## மேற்கோள்கள்

பகுப்பு:ஆந்திர ஆறுகள்
பகுப்பு:வேலூர் மாவட்ட ஆறுகள்
பானியன் இரவீந்திரன்

**பானியன் இரவீந்திரன்** *(Pannian Raveendran)* என்பவர் ஓர் இந்திய அரசியல்வாதி ஆவார்.  இவர் 1945 ஆம் ஆண்டு டிசம்பர் மாதம் 22 ஆம் தேதி பிறந்தார்.  இந்திய பொதுவுடைமைக் கட்சியின் சார்பாக கேரள மாநிலக்  குழுவின் மாநிலச் செயலாளராக 2012 ஆம் ஆண்டு முதல் 2015 ஆம் ஆண்டு வரை செயல்பட்டார். ரவீந்திரன் இந்தியாவின் பதினான்காவது  மக்களவையில் உறுப்பினராக கேரள மாநிலத்தின் திருவனந்தபுரம் தொகுதியிலிருந்து தேர்ந்தெடுக்கப் பட்டார். .

## மேற்கோள்கள்
 
## புற இணைப்புகள்

* Members of Fourteenth Lok Sabha - Parliament of India website

பகுப்பு:வாழும் மக்கள்
பகுப்பு:1945 பிறப்புகள்
பகுப்பு:கேரள அரசியல்வாதிகள்
பகுப்பு:இந்திய அரசியல்வாதிகள்
பகுப்பு:இந்தியப் பொதுவுடைமைக் கட்சி அரசியல்வாதிகள்
சானமாவு

**சானமாவு** (SANAMAVOO) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு,  உட்பட்ட  ஒரு வருவாய் கிராமம் ஆகும்.

## அமைவிடம்
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 37 கிலோமீட்டர் தொலைவிலும், மாநிலத் தலைநகரான சென்னையில் இருந்து 292 கிலோமீட்டர் தொலைவிலும் உள்ளது. 
## ஊரில் உள்ள கோயில்கள்
* சானமாவு பென்னிக்கல் கோபாலசாமி கோயில்
* சானமாவு பசுவேஸ்வரர் கோயில்
* சானமாவு பென்னிக்கல் உத்தம கரகம் கோயில்
* சான மாவு கோபால் சுவாமி கோயில்
## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
தனலைட்டு

**தனலைட்டு** *(Danalite)* என்பது Fe2+4Be3(SiO4)3S என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இரும்பு பெரிலியம் சிலிக்கேட்டு சல்பைடு கனிமம் என்று இது வகைப்படுத்தப்படுகிறது. பன்னாட்டு கனிமவியல் சங்கம் தனலைட்டு கனிமத்தை Dan  என்ற குறியீட்டால் அடையாளப்படுத்துகிறது.
  
கிரானைட்டு எனப்படும் கருங்கல் வகையில், வெள்ளீயத்தைக் கொண்டுள்ள தீப்பாறைகளில், பூமிக்கடியில் உருகித் திண்மமான கற்குழம்பில், பல்லுருவப்பாறைச் செதில்களில், உயர்வெப்ப அழுத்த பல்லுருத்தோற்ற பாறைகளில், நீர்வெப்பப் படிவுகளில் என இக்கனிமம் ஓர் அரிய கனிமமாகத் தோன்றுகிறது. தனலைட்டு கனிமம் மேக்னடைட்டு, கார்னெட்டு, புளோரைட்டு, அல்பைட்டு, கேசிட்டரைட்டு, பைரைட்டு, மசுகோவைட்டு, ஆர்சனோபைரைட்டு, குவார்ட்சு, குளோரைட்டு போன்ற கனிமங்களுடன் சேர்ந்து காணப்படுகிறது. 

அமெரிக்காவின் மாசச்சூசெட்சு மாநிலத்திலுள்ள எசெக்சு மாகாணத்தில் 1866 ஆம் ஆண்டு முதன்முதலில் கண்டறியப்பட்டது. கனிமவியலாளர் யேம்சு திவைட்டு தனா இதைக் கண்டறிந்த காரணத்தால் கனிமத்திற்கு இப்பெயர் சூட்டப்பட்டது. மாசச்சூசெட்சு மாநிலம் தவிர நியூ ஆம்ப்சையர், சியரா மாகாணம், நியு மெக்சிகோம் யாவபாய் மாகாணம், அரிசோனா, ஊசிமுனை மலை, பிரிட்டிசு கொலம்பியா, வால்ரசு தீவு, யேம்சு வளைகுடா, கியூபெக், சுவீடன், இங்கிலாந்து, கோர்ன்வால், இமால்கா, டிரான்சுபைகால், உருசியா, கசக்சிசுத்தான், சோமாலியா, தாசுமேனியா, மேற்கு ஆத்திரேலியா, இரோசிமா, சப்பான் போன்ற இடங்களிலும் தனசைட்டு கிடைக்கிறது.  

## மேற்கோள்கள்

பகுப்பு:பெரிலியம் கனிமங்கள்
பகுப்பு:சிலிக்கேட்டு கனிமங்கள்
பகுப்பு:கனசதுரக் கனிமங்கள்
பகுப்பு:சல்பைடு கனிமங்கள்
பகுப்பு:சோடாலைட்டு குழு கனிமங்கள்
பகுப்பு:பெல்ட்சுபாதாய்டு
சாபரபள்ளி

**சாபரபள்ளி** (SAPARAPALLI) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், ஒசூர் வட்டத்துக்கு,  உட்பட்ட  ஒரு  கிராமம் ஆகும்.

## மக்கள்வகைப்பாடு
2011 ஆண்டு மக்கள் கணக்கெடுப்பின்படி இக்கிராமத்தில்  51 குடும்பங்கள் உள்ளன. கிராமத்தின் மொத்த மக்கள் தொகையானது 231 ஆகும். இதில் ஆண்கள் எண்ணிக்கை  117, பெண்களின் எண்ணிக்கை 114 என உள்ளது. மக்களின் கல்வியறிவு விகிதமானது  53.77 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
ஜஸ்டிஸ் லீக் (திரைப்படம்)

**ஜஸ்டிஸ் லீக்** () என்பது 2017 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இப்படமானது இதே பெயரில் டிசி காமிக்ஸ் வரைகதையில் தோன்றிய மீநாயகன் குழு கதாபாத்திரங்களை மையமாகக் கொண்டு வார்னர் புரோஸ். பிக்சர்ஸ், ராட்பேக்-டூன் என்டர்டெயின்மென்ட், அட்லஸ் என்டர்டெயின்மென்ட் மற்றும் டிசி பிலிம்ஸ் ஆகிய நிறுவனங்கள் தயாரிக்க, வார்னர் புரோஸ். பிக்சர்ஸ் என்ற நிறுவனம் மூலம் விநியோகிக்கப்பட்டது.

இப் படம் டிசி நீட்டிக்கப்பட்ட பிரபஞ்சத்தின் ஐந்தாவது திரைப்படமாகவும் 2016 ஆம் ஆண்டு வெளியான பேட்மேன் வி சூப்பர்மேன்: டவுன் ஆஃப் ஜஸ்டிஸ் என்ற திரைப்படத்தின் தொடர்சியாகவும் வெளியானது. சாக் சினைடர் என்பவர் இயக்கும் இந்த திரைப்படத்திற்கு கிறிஸ் டெரியோ மற்றும் ஜோஸ் வேடன் ஆகியோர் திரைக்கதை எழுத, பென் அஃப்லெக், ஹென்றி கவில், ஏமி ஆடம்சு, கால் கடோட், எசுரா மில்லர், ஜேசன் மோமோவா, ரே பிஸ்சர், ஜெர்மி அயர்ன்ஸ், டையேன் லேன், கோனி நீல்சன் மற்றும் ஜே. கே. சிம்மன்சு போன்ற பலர் நடித்துள்ளனர். படத்தில், பேட்மேன் மற்றும் வொண்டர் வுமன் ஆகியோர் இணைந்து சூப்பர்மேனின் மரணத்திற்கு பிறகு உலகத்தை ஸ்டீபன்வொல்ப் மற்றும் அதன் பாராட்மான்சு படைகளிடமிருந்து காப்பாற்ற தி பிளாஷ், அக்குவாமேன் மற்றும் சைபர்க் ஆகியோரை உருவாக்குவது தான் கதை.

ஜஸ்டிஸ் லீக் படம் நவம்பர் 13, 2017 அன்று லாஸ் ஏஞ்சல்ஸில் திரையிடப்பட்டது. நவம்பர் 17, 2017 அன்று ஐக்கிய அமெரிக்காவில் வெளியிடப்பட்டது. இந்த படம் உலகளவில் 657 மில்லியனுக்கும் அதிகமான வசூல் செய்தாலும் வசூல் ரீதியாக தோல்வியடைந்தது படமாகவே கருதப்பட்டது. வார்னர் புரோஸ். பிக்சர்ஸ் நிறுவனத்திற்கு சுமார் 60 மில்லியன் டாலர் நஷ்டம் என அறிவிக்கப்பட்டது.

## வரவேற்பு
### வசூல்
ஜஸ்டிஸ் லீக் அமெரிக்காவில் மற்றும் கனடாவில் 229 மில்லியன் வசூல் செய்தது. மற்ற நாடுகளில் $ 428.9 மில்லியன் என மொத்தம் $ 657.9 மில்லியன் வசூல் செய்தது இப்படம். இப்படம் அதன் முதல் நாளில் மட்டும் $ 278.8 மில்லியன் வசூல் செய்தது. எனினும் டெட்லைன் ஹாலிவுட்டின் படி இப்படத்தின் தயாரிப்பு நிறுவனம் 60 மில்லியன் நஷ்டத்தைப் பெற்றதாக அறிவிக்கப்பட்டது. ஸ்டூடியோ பணத்தை இழந்ததன் காரணமாக, இந்தத் திரைப்படம் பாக்ஸ் ஆபிஸ் குண்டு அல்லது "தோல்வியடைந்த படம்" என்று கருதப்பட்டுகிறது.

## மேற்கோள்கள்

## வெளி இணைப்புகள்
*  
*  
*  
*  
* 

பகுப்பு:2017 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க மீநாயகன் திரைப்படங்கள்
பகுப்பு:அமெரிக்க அறிவியல் புனைகதை போர் திரைப்படங்கள்
பகுப்பு:அமெரிக்க சாகச திரைப்படங்கள்
பகுப்பு:அமெரிக்க அதிரடித் திரைப்படங்கள்
பகுப்பு:ஐமேக்ஸ் திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
பகுப்பு:அமெரிக்க கற்பனை திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:டிசி நீட்டிக்கப்பட்ட பிரபஞ்சத் திரைப்படங்கள்
பகுப்பு:சாக் சினைடர் இயக்கிய திரைப்படங்கள்
அக்வாமேன் (திரைப்படம்)

**அக்வாமேன்** () என்பது 2018 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்த படம் டிசி காமிக்ஸ் வரைகதையில் தோன்றிய 'அக்குவாமேன்' என்ற கதாபாத்திரத்தை அடிப்படையாகக் கொண்டு வார்னர் புரோஸ். பிக்சர்ஸ் என்ற நிறுவனம் தயாரித்து மற்றும் விநியோகம் செய்தது. இது டிசி நீட்டிக்கப்பட்ட பிரபஞ்சத்தின் ஆறாவது திரைப்படம் ஆகும்.

பீட்டர் சப்ரன் மற்றும் ராப் கோவன் ஆகியோர் தயாரிக்கும் இந்த படத்தை ஜேம்ஸ் வான் என்பவர் இயக்க, ஜேசன் மோமோவா, அம்பர் ஹார்ட், வில்லெம் டஃபோ, பேட்ரிக் வில்சன், டால்ப் லண்ட்கிரென், யஹ்யா அப்துல்-மாத்தீன் II மற்றும் நிக்கோல் கிட்மேன் போன்ற பலர் நடித்துள்ளனர். இந்தப் படத்தில் அக்குவாமேன் அட்லாண்டிஸ் எனும் நீருக்கடியில் உள்ள பேரரசின் வாரிசு எனத் தெரிந்துக் கொண்டப் பின்னர் தனது சகோதரர் ஆர்மிற்கு எதிராக தனது மக்களை வழிநடத்தி முன்னேற வேண்டும் எனும் குறிக்கோள் கொண்டுள்ளார். ஏனெனில் ஆர்ம் மேற்பரப்பு உலகிற்கு எதிராக நீருக்கடியில் உள்ள ஏழு ராஜ்யங்களை ஐக்கியப்படுத்த விரும்புகிறார்.

அக்குவாமேன் என்ற படம் 26 நவம்பர் 2018 அன்று லண்டனில் திரையிடப்பட்டது மற்றும் 21 டிசம்பர் அன்று ஐக்கிய அமெரிக்காவில் வெளியிடப்பட்டது. இது உலகளவில் சுமார் 1.148 பில்லியனை வசூலித்தது. இந்த படம் டிசி காமிக்ஸ் படங்களில் அதிக வசூல் செய்த முதல் படம் ஆகும். இது 2018 ஆம் ஆண்டின் அதிக வசூல் செய்த ஐந்தாவது படமாகவும் மற்றும் எல்லா காலத்திலும் அதிக வசூல் செய்த 20 வது படமும் ஆகும். இந்த படத்தின் தொடர்சியாக அக்வாமேன் அண்டு தி லோச்டு கிங்டோம் என்ற படம் 2022 ஆம் ஆண்டு வெளியாகவுள்ளது.

## வரவேற்பு
### வசூல்
அக்குவாமேன் படம் ஐக்கிய அமெரிக்காவிலும் கனடாவிலும் 335.1 மில்லியன் டாலர்களை வசூலித்தது.மற்ற பிராந்தியங்களில் $ 812.6 மில்லியன் என உலகளவில் மொத்தம் $ 1.148 பில்லியன் டாலர்களை வசூலித்தது.  உலகளாவிய ரீதியில், இது டிசி நீட்டிக்கப்பட்ட பிரபஞ்சத்தின் மிக அதிமான வசூல் ஈட்டிய படமாகும்.

## மேற்கோள்கள்

## வெளி இணைப்புகள்
* 

பகுப்பு:2018 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:பிரித்தானிய திரைப்படங்கள்
பகுப்பு:அமெரிக்க மீநாயகன் திரைப்படங்கள்
பகுப்பு:அமெரிக்க சாகச திரைப்படங்கள்
பகுப்பு:அமெரிக்க அதிரடித் திரைப்படங்கள்
பகுப்பு:ஐமேக்ஸ் திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
பகுப்பு:தொடர் திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:இத்தாலியில் படமாக்கப்பட்ட திரைப்படங்கள்
பகுப்பு:டிசி நீட்டிக்கப்பட்ட பிரபஞ்சத் திரைப்படங்கள்
பகுப்பு:பழிவாங்குதல் குறித்தான திரைப்படங்கள்
போடோலாந்து மக்கள் முன்னணி

**போடோலாந்து மக்கள் முன்னணி** இந்தியாவின், அசாம் மாநிலத்தில் இயங்கி வரும் ஒரு மாநில அரசியல் கட்சி ஆகும். இதன் தலைமையிடம் கோக்ராஜ்கர் நகரம் ஆகும் மேலும் போடோலாந்து தன்னாட்சி பகுதியை ஆளுகிறது. போடோலாந்து மக்கள் முன்னனி பாஜக தலைமையிலான தேசிய ஜனநாயக கூட்டணியின் ஒரு அங்கம் ஆகும். அசாம் ஆட்சியை இவ்விரு கட்சிகள் கூட்டணி அமைத்து 2016 ஆம் ஆண்டு கைப்பற்றியது. 2011 ஆம் ஆண்டு நடந்த அசாம் சட்டமன்றத் தேர்தலில் 12 இடங்களைப் பெற்றது. ஆரம்பத்தில் இந்திய தேசிய காங்கிரசுடன் இணைந்தது பின் தன் நிலைப்பாட்டை மாற்றி பாரதிய ஜனதா கட்சியுடன் இணைந்தது. 2019 ஆம் ஆண்டு ஜனவரி 19 ஆம் நாள் நாட்டின் பிரதமர் நரேந்திர மோதி போடோலாந்து தன்னாட்சி பகுதியை பார்வையிட்டு தலைமை இடம் கோக்ராஜ்கர் நகர் அலுவலகத்தில் 1000 கோடி நிதியுதவி போடோலாந்து தன்னாட்சி பகுதிக்கு வழங்கப்படும் என அறிவித்தார். பாஜக தலைமையிலான வடகிழக்கு ஜனநாயகக் கூட்டணியில் உள்ளது.

## இதனையும் காண்க
* வடகிழக்கு ஜனநாயகக் கூட்டணி

## மேற்கோள்கள்

பகுப்பு:இந்திய அரசியல் கட்சிகள்
பகுப்பு:அசாம் அரசியல் கட்சிகள்
பாஹபத்ரா

**பாஹபத்ரா** சுங்கர் வம்சத்தின் அரசர்களில் ஒருவர் ஆவார். வடக்கு, மத்திய மற்றும் கிழக்கு இந்தியாவில் கி.மு 110 இல் ஆட்சி செய்தார். 

சுங்கர்களின் தலைநகர் பாடலிபுத்ராவாக இருப்பினும், **பாஹபத்ரா** விதிஷாவில் அரசவையை நடத்தினார்.

**பாஹபத்ரா** சுங்கர்களில் ஐந்தாவது ஆட்சியாளராக பத்ரகா என்ற பெயரில் ஆட்சி செய்ததாக புராணக் குறிப்புகளில் உள்ளது. 

## குறிப்புகள்

## வெளி இணைப்புகள்

* பிரம்மி கல்வெட்டின் தூணின் புகைப்படம் 
* விதியாவில் ஹெலியோடோரஸ் தூண் 
* ஹெலியோடோரஸ் தூணின் கல்வெட்டுகளின் உரை 
* வேதியியல் தொல்லியல்

பகுப்பு:சுங்கப் பேரரசு
தேவபூதி

**தேவபூதி**, பண்டைய இந்தியாவை ஆட்சி செய்த சுங்கச் சாம்ராஜ்யத்தின் கடைசி மன்னர் ஆவார். அவர் தனது அமைச்சரான வாசுதேவ கன்வாவால் படுகொலை செய்யப்பட்டார். அவரது மரணத்தைத் தொடர்ந்து, சுங்கர் வம்சம் முடிவுப்பெற்றது. பின்னர் கன்வா குலம் ஆட்சிக்கு வந்தது .  

## மேற்கோள்கள்

### ஆதாரங்கள்

* டாமியன் கவுன் "ஆக்ஸ்போர்டு யுனிவர்சிட்டி பிரஸ், 2003" புத்தப் புத்தகம்" 
*    
* "ஆசோகா மற்றும் மௌரியர்களின் சரிவு" ரோமிலா தர்பர் (லண்டன் 1961). 
* "தி யுக புரானா", ஜான் ஈ. மிட்சினர், கொல்கத்தா, தி ஆசியடிக் சொசைட்டி, 2002,      
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
பகுப்பு:சுங்கப் பேரரசு
ஆட்டுப்பண்ணை, சின்னசேலம்

**ஆட்டுப்பண்ணை, சின்னசேலம்** என்பது தமிழ்நாடின், விழுப்புரம், சேலம் மாவட்ட எல்லையில் சின்னசேலம் பகுதியில் உள்ள ஓர் ஆட்டுப்பண்ணையாகும். இப்பகுதியில் பரவலாக உள்ள கறுப்பு நிற குறும்பெட்டை ஆடுகளுடன் பீக்கானீர் கிடாக்களுடன் இனக்கலப்பு செய்து தரமான ஆடுகளை உற்பத்திசெய்யும் நோக்கத்துடன்  இந்தப் பண்ணையானது 1958இல் துவக்கப்பட்டது. இந்தப் பண்ணை 1,866 ஏக்கர் பரப்பளவில் உள்ளது. இதில் 1070 ஏக்கர் சேலம் மாவட்டத்திலும், 796 ஏக்கர் விழுப்புரம் மாவட்டப் பகுதிக்குள் வருகின்றது. மேலும் இங்கு மேச்சேரி ஆடு, சென்னை சிவப்பு ஆடு ஆகிய செம்மறி ஆட்டுகளையும், தலைச்சேரி ஆடு,  சேலம் கருப்பு ஆடு போன்ற வெள்ளாடுகளும் பராமரிக்கப்பட்டுவருகிறது.

## மேற்கோள்கள்

பகுப்பு:சேலம் மாவட்டம்
பகுப்பு:விழுப்புரம் மாவட்டம்
பகுப்பு:தமிழ்நாட்டில் கால்நடை வளர்ப்பு
அயலின கால்நடை பெருக்குப் பண்ணை, ஈச்சங்கோட்டை

**அயலின கால்நடை பெருக்குப் பண்ணை** என்பது தமிழ்நாடின், தஞ்சாவூர் மாவட்டம், ஈச்சங்கோட்டையில் உள்ள ஒரு கால்நடைப் பண்ணையாகும். நாட்டு மாடுகளுடன் ஜெர்சி மாடுகளையும், நாட்டு எருமைகளுடன் முர்ரா எருமைகளை இனக்கலப்பு செய்து மிகுதியாக பால் கறக்கும்வகையில் கலப்பு மாடு, எருமைகளை உற்பத்திசெய்யும் நோக்கத்துடன்  இந்தப் பண்ணையானது  துவக்கப்பட்டது. இந்தப் பண்ணையில் ஜெர்சி மாடு, ஜெர்சி கலப்பினம், உம்பளச்சேரி மாடு, முர்ரா ஆகியவை  பராமரிக்கப்பட்டுவருகின்றன.
## மேற்கோள்கள்

பகுப்பு:தஞ்சாவூர் மாவட்டம்
பகுப்பு:தமிழ்நாட்டில் கால்நடை வளர்ப்பு
வீரபாண்டி, சேலம்

**வீரபாண்டி** (**Veerapandi**) தமிழ்நாட்டின், சேலம் மாவட்டம், சேலம் தெற்கு வட்டத்தில் அமைந்த சிற்றூர் மற்றும் வீரபாண்டி ஊராட்சி ஒன்றியத்தின் நிர்வாகத் தலைமையிடம் ஆகும். சேலத்திலிருந்து 14 கி.மீ. தொலைவில் உள்ள வீரபாண்டியில் விநாயகா மிஷன் நிகர்நிலைப் பல்கலைக்கழகம் உள்ளது. 

வீரபாண்டியில் சேலம் - ஈரோடு நகரங்களை இணைக்கும் **வீரபாண்டி ரோடு** தொடருந்து நிலையம் உள்ளது. 

## அரசியல்
இவ்வூர் சேலம் மக்களவைத் தொகுதிக்குட்பட்ட வீரபாண்டி சட்டமன்றத் தொகுதிக்குட்பட்டது.

## புகழ் பெற்றவர்கள்
* வீரபாண்டி ஆறுமுகம்

## மேற்கோள்கள்

பகுப்பு:சேலம் மாவட்டத்திலுள்ள ஊர்களும் நகரங்களும்
மாவட்ட கால்நடை பண்ணை, அபிஷேகப்பட்டி

**மாவட்ட கால்நடை பண்ணை** என்பது தமிழ்நாடின், திருநெல்வேலி மாவட்டம், அபிசேகப்பட்டியில் உள்ள ஒரு கால்நடைப் பண்ணையாகும். இந்தப் பண்ணையானது சுமார் 1250 ஏக்கர் நிலப்பரப்பளவில் உள்ளது. இப்பண்ணையில், ஜெர்சி மாடுகள்,ஜெர்சி கலப்பினம், ஹோல்ஸ்டீன் பிரசியன் கலப்பினம், சிவப்பு சிந்தி, காங்கேயம் ஆகிய மாட்டினங்களும், கீழக்கரிசல் செம்மறி ஆடுகள், லார்ஜ் ஒயிட் யர்க்‌ஷயர், லோண்ரேஸ், லோண்ரேஸ் கலப்பினம் ஆகிய வெண் பன்றி இனங்கள், நந்தனம் கலர் பிராய்லர் கோழி இனம் ஆகியவை  வளர்க்கப்படுகின்றன. இங்கு உருவாக்கப்படும் கன்றுகளை விவசாயிகள் பண்ணை அமைக்க ஏதுவாக விற்கப்படுகின்றன. மேலும் இங்கு வளர்க்கப்படும் ஆடு, மாடுகளின் சாணங்களில் மண்புழு உரங்கள் தயாரிக்கப்பட்டு விற்பனை செய்யப்படுகிறது.
## மேற்கோள்கள்

பகுப்பு:தமிழ்நாட்டில் கால்நடை வளர்ப்பு
பகுப்பு:திருநெல்வேலி மாவட்டம்
ப. இரவீந்திரன்

**பத்மநாபன் இரவீந்திரன்** (*Padmanabhan Ravindran*, 14 நவம்பர் 1922 - 13 நவம்பர் 1997) என்பவர் ஓர் இந்திய அரசியல்வாதி ஆவார். இவர் கேரள மாநிலத்தின் தொழில்துறை அமைச்சராகவும், தொழிலாளர் நலத்துறை மற்றும் வனத்துறை அமைச்சராகவும், 1969 ஆம் ஆண்டு நவம்பர் 1 ஆம் தேதி முதல் 1970 ஆம் ஆண்டு ஆகத்து 3 ஆம் தேதி வரை பதவியில் இருந்தார்.  இந்தியப் பொதுவுடைமைக் கட்சியின் செயலாளராக 1967 ஆம் ஆண்டு முதல் 1969 ஆண்டு வரை இரவீந்திரன் பணியாற்றினார். இரவீந்திரன்  அரசியல் காரணங்களுக்காக பல முறை சிறையில் அடைக்கப்பட்டார். சனயுகம் செய்தித்தாள், பிரபாதம் அச்சகம் மற்றும் பதிப்பகம் ஆகிய நிறுவனங்களின் தலைவர் மற்றும் மேலாண் இயக்குநராக இருந்தார். இவர் கேரள மாநிலத்தில் அவர் சார்ந்த  கட்சியை வளர்ப்பதில் பெரும் பங்கு வகித்தார். மேலும் சிறந்த ஒருங்கிணைப்பாளர் என்று இவரைப் பாராட்டி சதானந்தன் விருது வழங்கப்பட்டது.
 
இவர் 1951 மற்றும் 1954 ஆம் ஆண்டுகளில் நடைபெற்ற திருவாங்கூர்-கொச்சி சட்டமன்றத் தேர்தலில், பரவூர் தொகுதிலிருந்து (தற்போது சாத்தன்னூர்), இந்தியப் பொதுவுடைமைக் கட்சி சார்பில் போட்டியிட்டு, சட்டமன்ற உறுப்பினராகத் தேர்ந்தெடுக்கப்பட்டார். பரவூர் தொகுதி கலைக்கப்பட்ட பிறகு, இரவிபுரம் தொகுதியிலிருந்து 1957 ஆம் ஆண்டு பொதுத் தேர்தலிலும், 1960 ஆம் ஆண்டு இடைத்தேர்தலிலும் இவர் தேர்ந்தெடுக்கப்பட்டார். பின்னர் சாத்தன்னூர் சட்டமன்றத் தொகுதியிலிருந்து, 1967, 1970, 1987 மற்றும் 1996 ஆகிய ஆண்டுகளில் நடந்த தேர்தல்களில் போட்டியிட்டு, கேரள சட்டமன்றத்திற்குத் தேர்ந்தெடுக்கப்பட்டார்.

இவர் 1997 ஆம் ஆண்டு நவம்பர் மாதம் 3 ஆம் தேதி, சாத்தன்னூர் தொகுதி சட்டமன்ற உறுப்பினராக இருந்தபோது காலமானார்.

## சட்டப்பேரவை தேர்தல் வேட்பாளர்கள் வரலாறு

## மேற்கோள்கள்

பகுப்பு:1922 பிறப்புகள்
பகுப்பு:1997 இறப்புகள்
பகுப்பு:கேரளத்தைச் சேர்ந்த இந்தியப் பொதுவுடமைக் கட்சி (மார்க்சிஸ்ட்) அரசியல்வாதிகள்
பகுப்பு:கேரள மக்கள்
பகுப்பு:பொதுவுடமைவாதிகள்
பகுப்பு:கேரள சட்டமன்ற உறுப்பினர்கள்
மாவட்ட கால்நடை பண்ணை, உதகமண்டலம்

**மாவட்ட கால்நடை பண்ணை, உதகமண்டலம்** என்பது தமிழ்நாடின், நீலகிரி மாவட்டம், உதகமண்டலத்தில் உள்ள ஒரு கால்நடைப் பண்ணையாகும்.  இப்பண்ணையில், ஜெர்சி மாடுகள்,ஜெர்சி கலப்பினம், ஹோல்ஸ்டீன் பிரசியன் கலப்பினம் ஆகிய மாட்டினங்கள்  வளர்க்கப்படுகின்றன. 
## மேற்கோள்கள்

பகுப்பு:தமிழ்நாட்டில் கால்நடை வளர்ப்பு
பகுப்பு:நீலகிரி மாவட்டம்
இராச்டிரிய லோக்தந்திரிக் கட்சி

**இராச்டிரிய லோக்தந்திரிக் கட்சி** (**RLP**; ஆங்கிலம்: *National Democratic Party*) இந்தியாவின் ராஜஸ்தான் மாநிலத்தில் இயங்கி வரும் ஒரு அரசியல் கட்சி ஆகும் இது. ஹனுமான் பெனிவால் என்பவரால் தொடங்கப்பட்டது.  இக்கட்சி ராஜஸ்தான் சட்டமன்ற தேர்தலை ஒட்டி 2018 ஆம் ஆண்டு அக்டோபர் மாதம் 29 ஆம் நாள் உருவாக்கப்பட்டது. 2018 ஆம் ஆண்டு நடைபெற்ற ராஜஸ்தான் சட்டமன்ற தேர்தலை முன்னிட்டு ஹனுமான் பெனிவால் அவர்கள் ஜெய்ப்பூர் உள்ளிட்ட மாநிலத்தில் உள்ள ஐந்து நகரங்களில் பேரணிகளை நடத்தினார் ஒவ்வொரு முறையும் 5 முதல் 6 இலட்சம் மக்கள் கூட்டத்தில் கலந்து கொண்டனர்.

## மேற்கோள்கள்

பகுப்பு:இந்திய அரசியல் கட்சிகள்